id en fr en en en en en pl en en en en en en en en en en en id en ms id en en id id id en id ms ms ms en id id en id id id id en ms id id id ms en id en en en en en en fr en en en en en sv en en
Kesan Spesis Asing Invasif Terhadap Kehidupan Biodiversiti Tempatan - MyCompass
Malaysia dikatakan antara 17 negara yang terkaya dengan kepelbagaian biologi dan dikurniakan spesis flora dan fauna yang membentuk pelbagai ekosistem dan habitat asli seperti negara Asia Tenggara yang lain. Malaysia mempunyai pelbagai ekosistem termasuk sungai, tasik, hutan paya gambut, hutan paya bakau, hutan hujan tropika dan muara. Kepelbagaian spesis hidupan liar di Malaysia dianggarkan terdapat 12,500 spesis tumbuhan, 306 spesis mamalia, 742 spesis burung dan 547 spesis reptilia termasuk sebilangan besar yang bersifat endemik (Perhilitan, 2019). Manakala, terumbu karang di timur Semenanjung Malaysia dikatakan sebagai lokasi paling kaya dengan 318 spesis kerangan.
Ketika era kolonial, banyak spesis tumbuhan ekonomi telah diperkenalkan tetapi ia tidak menjadi ancaman kepada keadaan sosio-ekonomi dan biodiversiti daripada spesis asing ini. Hanya beberapa spesis telah menjadi invasif yang berbahaya kepada komuniti tempatan dan asli, lalu meninggalkan kesan buruk kepada alam sekitar. Spesis haiwan atau tumbuhan yang mati, akan diganti dengan spesis lain bagi melengkapkan keseimbangan ekosistem tersebut. Dalam keadaan semula jadi, kepupusan sesuatu spesis akan terjadi dalam masa selang sedekad. Namun, di zaman sekarang, kadar kepupusan meningkat dengan cepat.
Spesis asing invasif (SAI) adalah spesis haiwan dan tumbuhan yang dibawa masuk ke sesebuah kawasan yang asing dari penempatan asli spesis tersebut. Ini termasuk debunga, spora, ikan, pokok tumbuhan haiwan liar dan haiwan peliharaan. SAI mengancam spesis tempatan kerana ia boleh mengganggu rantai makanan biodiversiti setempat lalu. mengancam populasi spesis lokal. Spesis invasif diperkenalkan ke melalui perdagangan antarabangsa, perdagangan haiwan eksotik, penanaman tumbuhan secara haram dan lain-lain lagi.
Kura kura telinga merah yang sering dilepaskan di dalam tasik oleh pemilik mereka
Apakah kesan spesies asing invasif terhadap spesies tempatan?
Ancaman langsung SAI termasuk pemangsa spesis asli tempatan, mengalahkan spesis asli untuk makanan atau sumber lain, menyebabkan atau membawa penyakit, lalu menghalang spesis asli daripada membiak atau membunuh anak spesis asli. Namun tidak semua SAI membawa ancaman contoh, dakwaan bahawa ikan emas biasa adalah penceroboh. Sungguhpun ia biasa terdapat di luar kawasan asalnya, ia tidak pernah berada dalam jumlah yang merosakkan.
Sebagai tambahan kepada kesan alam sekitar sedemikian, spesis invasif juga boleh mengakibatkan kerugian ekonomi kepada komuniti dan industri tempatan. Anggaran kos tahunan kawalan spesis invasif di Amerika Syarikat adalah kira-kira $120 bilion setahun. Dianggarkan bahawa kos global pengurusan spesis invasif adalah sama dengan lima peratus daripada ekonomi global. Kira-kira 42% daripada spesis terancam berisiko terutamanya disebabkan oleh spesis invasif.
Tindakan segera diperlukan untuk mencegah, mengesan dan mengawal penceroboh diperingkat tempatan dan global. Terdapat kira-kira 18,000 spesis asing invasif di seluruh dunia menyebabkan 25 peratus kepupusan tumbuhan dan 33 peratus kepupusan haiwan, satu kajian pada 2017 mengenai kepupusan global telah diperhatikan.
Bagaimanakah spesis asing ini menjadi invasif
Para penyelidik menyatakan bahawa peningkatan bilangan spesis invasif asing adalah disebabkan oleh peningkatan ‘laluan’ baharu seperti perdagangan dalam talian dan haiwan peliharaan eksotik. Spesis invasif dan asing juga meningkat disebabkan oleh faktor seperti perubahan iklim, perubahan guna tanah dan perdagangan antarabangsa, kata kajian itu.
Apakah spesis invasif yang memasuki Malaysia?
Sebuah kajian memberikan maklumat tentang status dan kesan ekologi SAI terhadap biodiversiti di Malaysia dan membincangkan beberapa langkah kawalan. Lima spesis tumbuhan invasif darat, termasuk lalang ekor kucing (Pennisetum polystachion), pokok puteri malu (Mimosa pigra) pokok semalu (Mimosa invisa), pokok akasia (Acacia mangium) dan petai belalang (Leucaena leucocephala). Dalam persekitaran akuatik, spesis tumbuhan asing invasif yang paling biasa yang menyerang kolam termasuk bunga keladi bunting (Eichhornia crassipes), teratai india (Nymphaea nelumbo), bunga camboba (Cabomba furcate) dan kiambang (Pistia stratiotes).
Pokok Semalu yang berasal dari Amerika Selatan
Antara haiwan invasif peliharaan yang popular dibela dan dilepaskan adalah kucing, kura-kura telinga merah, ular sawa burma dan ikan kap. Disebabkan mereka adalah pemangsa, ekosistem negara kita terganggu akibat pertambahan haiwan ini yang mengancam spesis-spesis lokal yang lebih kecil.
Bagaimana kita boleh membantu mengurangkan kemasukan speseis invasif?
Polisi dan undang-undang juga memainkan peranan yang penting dalam memastikan habitat dalam kesemua ekosistem terpelihara. Antara akta yang telah dilaksanakan di Malaysia adalah Akta Pemuliharaan Hidupan Liar 2010 (Akta 716), Akta Perikanan 1985, Akta Kualiti Alam Sekeliling 1974, Akta Perlindungan Hidupan Liar 1972, Akta Taman Negara 1980, Akta Perdagangan Antarabangsa Mengenai Spesis Terancam 2008 dan Akta Perhutanan Negara 1984.
Anda boleh membantu mencegah pengenalan dan penyebaran spesis invasive. Jika anda ingin memiliki haiwan eksotik, pastikan anda boleh membelanya dengan baik untuk jangka masa yang panjang, contoh nya ular sawa, ikan kap dan kura kura. Walaupun haiwan kesayangan anda berasal dari persekitaran tempatan, ia tidak boleh dilepaskan, kerana ia mungkin membawa penyakit atau parasit.
Untuk haiwan akuatik, jangan sekali-kali melepaskan haiwan peliharaan akuarium, tumbuhan taman air, makanan hidup atau umpan hidup ke dalam sungai, sungai, tasik, kolam atau lautan. Ikan hanya boleh dilepaskan semula ke perairan tempat ia ditangkap (iaitu, tangkapan-dan-lepaskan) dan tidak pernah berpindah dari satu badan air ke yang lain.
Jangan membawa pulang pokok, tumbuhan atau benih dari negara lain tanpa memeriksa kesan terhadap tumbuhan dan haiwan tempatan. Pastikan juga anda membersihkan kasut dan pakaian dengan bersih selepas memasuki hutan sebelum pulang kerana anda mungkin membawa debunga atau benih pulang ke rumah.
Kita seharusnya bersama melindungi spesis lokal kita dari hilang terus dari muka bumi demi mengekalkan ekosistem dan biodiversiti yang seimbang agar flora dan fauna kita kekal untuk generasi yang akan datang. Tidak kah sedih jika spesis tempatan kita pupus dari tanah air kita? Jika anda ingin menjadi sebahagian dari perubahan ini dengan mengkaji spesis tempatan sebagai seorang biologis, daftar bersama MyCompass dan terokai keupayaan anda!
Sumber: UPM, Down To Earth, MyBIS
MY COMPASS® is the leading and most trusted career planning resource for Malaysian students and young professionals, guiding them to succeed in today’s dynamic workforce.
F-LG-01, Neo Damansara, Jalan PJU 8/1, Damansara Perdana, 47820 Petaling Jaya, Selangor, Malaysia
Email: hello@mycompass.io | Phone: +603 7497 2541
Whatsapp: +6012 278 7224
©2019 Copyright Rubix Consulting (M) Sdn Bhd.